На основу чланова 26., 27. став 10., 28. став 2. Закона о јавној својини („Сл.гласник РС, бр.72/11, 88/13, 105/14, 104/16, 108/16, 113/17, 95/18, 153/20, 94/2024), члана 136, 140 и 141. Закона о општем управном поступку ("Сл.гласник РС“,бр.18/16 и 95/18), члана 21. став 2. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Сл.гласник РС“ бр.16/18, 79/2023), члана 40, став 1, тачка 39. Статута општине Нова Варош ("Службени лист општине Нова Варош", бр.4/2019, и 4/2020 и 17/2024), Одлуке Скупштине општине Нова Варош брoj: 002442258 2025 06356 001 000 060 107 од 12.06.2025.године и Записника о спроведеном поступку лицитације број: 002442258 2025 06356 001 000 060 107 од 23.07.2025.године, Скупштина општине Нова Варош на седници одржаној дана \_\_\_\_\_\_\_\_2025.године, донела је

**Р Е Ш Е Њ Е**

**ОТУЂУЈЕ СЕ** из јавне својине Општине Нова Варош непокретност по основу јавног надметања – лицитације, Шуљагић Сузани из Нове Вароши, ул. 6. Септембра број 003/6/23, по цени од 66.579,37 динара по 1 m2, описана као:

-посебан део- стан број 14, изграђен у стамбеном блоку ,,Зебиновац IV,, - Блок A, улаз број 97, на другом спрату, укупне нето површине 26,71 m2, уписан у листу непокретности број 44 КО Нова Варош, као јавна својина општине Нова Варош.

Након правоснажности овог решења, исто ће представљати основ за упис права својине у надлежној служби за катастар непокретности.

Сва међусобна права и обавезе између Општине Нова Варош и Шуљагић Сузане из Нове Вароши, ул. 6. Септембра број 003/6/23, регулисаће се посебним Уговором, који ће потписати председник Општине, након прибављеног мишљења, Општинског правобраниоца.

**О б р а з л о ж е њ е**

Скупштина општине Нова Варош донела је Одлуку број: 002442258 2025 06356 001 000 060 107 од 12.06.2025.године, којом се отуђује из јавне својине Општине Нова Варош путем јавног надметања –лицитације - посебан део – стан број 14, изграђен у стамбеном блоку ,,Зебиновац IV,, - Блок A, улаз број 97, на другом спрату, укупне нето површине 26,71 m2, уписан у листу непокретности број 44 КО Нова Варош, као јавна својина општине Нова Варош.

У складу са описаном Одлуком објављен је оглас о поступку лицитације за предметну непокретност у листу „Српски Телеграф“ од 14.07.2025.године, а лицитација је одржана 23.07.2025.године са чочетком у 12,00 часова.

Поступак лицитације спровела је Комисија одређена решењем председника Скупштине општине Нова Варош број: 06-69/5/2021-02 од 25.05.2021.године,у саставу: Јелена Лековић, Верољуб Боранијашевић, Мерхила Дивац и Љиљана Ђенадић.

На поступак лицитације пристигле су две благовремене и потпуне пријаве и то од стране Шуљагић Сузане из Нове Вароши, ул. 6. Септембра број 003/6/23 и Росић Милеве из Нове Вароши, ул. Зелена број 034.

Лицитент Милева Росић, након трећег круга, је одустала од даљег надметања за предметну непокретност, те је Комисија предлажила отуђење предметне непокретности Шуљагић Сузани из Нове Вароши, ул. 6. Септембра број 003/6/23, као најповољнијем понуђачу, по цени од 66.579,37 динара по 1 m2, која је изјавила да прихвата све наведене услове из Огласа и излицитирану цену.

У члану 27. став 10. и члану 28. став 2. Закона о јавној својини, стоји да о прибављању ствари и располагању стварима у својини јединице локалне самоуправе под условима прописаним Законом, одлучује орган јединице локалне самоуправе одређен у складу са Законом и Статутом јединице локалне самоуправе.

У вези са члановима 27. став 10. и 28. став 2. Закона о јавној својини, чланом 40. став 1, тачка 39. Статута општине Нова Варош, предвиђено је да Скупштина општине у оквиру својих надлежности, одлучује о прибављању и отуђењу непокретности у јавној својини Општине.

На основу предње изнетог, чињеница је да су се стекли сви законски услови да се Шуљагић Сузани из Нове Вароши, ул. 6. Септембра број 003/6/23 отуђи предметна непокретност, те је одлучено као у диспозитиву овог Решења.

**УПУСТВО О ПРАВНОМ СРЕДСТВУ:** Ово решење је коначно у управном поступку. Против истог се може покренути управни спор пред Управним судом у року од 30 дана од дана пријема истог.

**СКУПШТИНА ОПШТИНЕ НОВА ВАРОШ**

**Број:\_\_\_\_\_\_\_\_\_\_\_\_\_\_\_\_.године**

**ПРЕДСЕДНИК**

**Скупштине општине**

**Радосав Васиљевић**